Барбара Кьолер
Rondeau Allemagne

Превод от немски: Венцеслав Константинов, —

chitanka.info

Rondeau Allemagne[0]

Търпя земята си, но ходя като чужденец

С любов, която тласка ме през граници отвъд,

Сред небесата. Всеки да оглежда своя път;

Търпя земята си, но ходя вече с чужденец.

С любов, която тласка ме през граници отвъд,

Ще наруша спогодбите, та нещо да възкръсне

И ще се смея, а сърцето ми ще се разпръсне

С любов, когато тласка ме през граници отвъд.

Сред небесата всеки да оглежда своя път:

Развява се парцалът в кръв, а цепелинът пада.

Земя не виждам: май въжето ще ме изненада

Сред небесата. Всеки да оглежда своя път.

1988

[0] Rondeau Allemagne — немско рондо (фр.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.